దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఆట ఆపేసి స్టేడియం ఖాళీ చేయించారు
న్యూజిలాండ్, దక్షిణాఫ్రికా జట్ల మధ్య జరుగుతున్న తొలి టెస్టులో ఆటగాళ్లు, ప్రేక్షకులను స్టేడియం నుంచి బయటకు తరలించారు.
TNN | Updated:
Mar 10, 2017, 11:04AM IST
డునెడిన్: మూడు టెస్టులు, ఐదు వన్డేలు, ఓ టీ20 ఆడేందుకు దక్షిణాఫ్రికా జట్టు న్యూజిలాండ్ చేరుకుంది. తొలి ఇన్నింగ్స్&zwnj;లో సఫారీలు 308 పరుగులకు ఆలౌట్ కాగా, కివీస్ జట్టు 341 పరుగులు చేసింది. అనంతరం మూడో రోజు రెండో ఇన్నింగ్స్ మొదలు పెట్టిన దక్షిణాఫ్రికా తొలి ఓవర్లోనే ఓపెనర్ స్టీఫెన్ కుక్ వికెట్ కోల్పోయింది. అతడి స్థానంలో ఆమ్లా అప్పుడే బ్యాటింగ్&zwnj;కు వచ్చాడు. అలా కొన్ని ఓవర్లు గడిచాయో లేదో.. ఫైర్ అలారం మోగింది. దీంతో ఆటకు కాసేపు అంతరాయం కలిగింది. ఆటగాళ్లు, ప్రేక్షకులను గ్రౌండ్ సిబ్బంది హుటాహుటిన మైదానం నుంచి బయటకు పంపించారు.
కాసేపు అక్కడ ఏం జరుగుతుందో అర్థం కాలేదు. మ్యాచ్ బాధ్యతలను చూస్తున్న అధికారులు కూడా తమ గదులను ఖాళీ చేసి బయటకు వెళ్లిపోయారు. దీంతో సెక్యూరిటీ అధికారులు రంగంలోకి ప్రేక్షకులను గ్యాలరీల నుంచి బయటకు పంపించేశారు. ఆటగాళ్లు కాసేపు అలా నిరీక్షిస్తూ గడిపేశారు. అంతలోనే అక్కడికి ఫైరింజన్లు కూడా స్టేడియం వద్దకు చేరుకున్నాయి. కానీ విచిత్రం ఏంటంటే ఎక్కడా మంటలు మాత్రం కనిపించలేదు. అగ్నిమాపక సిబ్బంది గ్రౌండ్&zwnj;ను మొత్తం తనిఖీ చేసి.. అది ఫేక్ ఫైర్ అలారం అని తేల్చారు. దీంతో ఆట మళ్లీ మొదలైంది. గత నెలలో జోహన్నస్&zwnj;బర్గ్&zwnj;లో దక్షిణాఫ్రికా, శ్రీలంక జట్ల మధ్య జరిగిన మ్యాచ్&zwnj;లో తేనెటీగల కారణంగా ఆటకు కాసేపు అంతరాయం కలిగిన సంగతి తెలిసిందే.